આંધળી મા નો કાગળ અમૃત ભરેલુ અંતર જેનું ને સાગર જેવડું સત પૂનમચંદના પાનીયા પાંહે ડોહી લખાવે ખત ગગો એનો મુંબઈ ગામે, ગીગુભાઈ નાગજી નામે લખ કે માડી પાંચ વરસમાં પહોંચી નથી એક પાઈ કાગળની એક ચબરખી પણ મને મળી નથી ભાઈ સમાચાર સાંભળી તારા રોવું મારે કેટલા દા’ડા ભાણાનો ભાણિયો લખે છે કે, ગગુ રોજ મને ભેળો થાય, દન આખો જાય દા’ડિયું ખેંચવા રાતે હોટલમાં ખાય, નિત નવાં લૂગડાં પહેરે, પાણી જેમ પઇસા વેરે.